โสมชบาจ๊ะจ๋า 22/08/61
พระเจ้าวรวงศ์เธอ พระองค์เจ้า โสมสวลี พระวรราชาทินัดดามาตุ เสด็จฯเปิดนิทรรศการภาพวาด ศิลปกรรมเทิดพระเกียรติ สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 วันที่ 24 ส.ค.เวลา 15.30 น. เพื่อสภากาชาด ไทย ที่โรงแรมมณเฑียร สุริวงศ์ โดยมี คุณหญิงทิพยวรรณ ตันตกิตติ์ และกลุ่มศิลปินอิสระ 96 รับเสด็จ,ปลื้มมากที่ไปรษณีย์ไทย ทำแสตมป์ที่ระลึกชุด 250 ปี สมเด็จพระเจ้าตากสินมหาราช เป็นครั้งแรก พล.ร.อ.ประพฤติพร อักษรมัต ซึ่งง่วนอยู่กับกิจกรรมต่างๆเพื่อให้คนไทยน้อมรำลึกถึงความเหนื่อยยากของพระมหากษัตริย์นักรบในการกอบกู้เอกราช จึงนำไปใส่กรอบ ไว้มอบเป็นของขวัญให้ญาติมิตรไว้สักการะ,พอเห็นสภาพผู้ประสบภัยน้ำท่วมในแขวงอัตตะปือและแขวงจำปาสัก สาระ ล่ำซำ แห่งเมืองไทยประกันชีวิต ก็ชวนผู้บริหารไปมอบเงิน ช่วย 3 แสนบาท ผ่านท่านทูต เกียรติคุณ ชาติประเสริฐ ณ กรุงเวียงจันทน์,เจอกับ ยิ่งลักษณ์ วัชรพล วันก่อน กฤษณา อัมพุช กลับไปบอกสามี อชิระ วงศ์กาสิทธิ์ ให้หาเหรียญหลวงพ่อโสธรลงยาสีต่างๆให้บ้าง เพราะเห็น คุณยุ้ย-ยิ่งลักษณ์ เอามาทำเป็นจี้ ห้อยกับโชกเกอร์ได้สวยเท่ และยังเป็นสิริมงคล อย่างที่เพชรกี่สิบกะรัตก็สู้ไม่ได้,ตั้งแต่หงายหลังตกบันได ต้องใส่เหล็กดามเท้าไว้ปีกว่า พอสามี เปรมปรีย์ พหิทธานุกร ถอดเฝือกแขนที่ไปเกิดอุบัติเหตุที่อิตาลีออก สนิทพิมพ์ เอกชัย ก็ไปให้หมอผ่าเหล็กที่เท้าตัวเองออกให้ คุณจัง-เปรมปรีย์ ทำหน้าที่บุรุษพยาบาล ตอบแทนบ้าง,ไปยุโรปทริปล่า ปัญชริน ใคร่ครวญ เจ้าแม่อสังหาฯสัตหีบ ซื้อสร้อยชาเนลมาหลายเส้น แต่กลับมาต้องยกให้เพื่อนๆ เพราะสร้อยสั้นไป รัดคอแน่นจนหายใจไม่ออก จึงตัดใจเลิกห่วงสวย เพราะห่วงสามี พล.ร.อ.ธนกาญจน์ จะกำพร้า,บอส AIS สมชัย เลิศสุทธิวงค์ ไปงานแต่งงานทีไร แล้วบ่นอยากมีโอกาสบ้าง แต่สาวๆฟังตารางเวลา คุณเล็ก-สมชัย แล้ว บอกให้โสดต่อไปดีกว่า เพราะมีเรื่องทำวันละไม่ต่ำกว่า 5-6 มิชชัน ตั้งแต่ไปทำงาน ไปฟิตเนส ไปตัดผม ไปนวดไป งานเลี้ยง ไปงานสวด ตั้งแต่เช้าถึง 4-5 ทุ่ม,ทุกวัน นี่ยังไม่รวมเดินทางอีกต่างหาก.,โสมชบา
บอส AIS สมชัย เลิศสุทธิวงค์ ไปงานแต่งงานทีไร แล้วบ่นอยากมีโอกาสบ้าง แต่สาวๆฟังตารางเวลา คุณเล็ก-สมชัย แล้ว บอกให้โสดต่อไปดีกว่า เพราะมีเรื่องทำวันละไม่ต่ำกว่า 5-6 มิชชัน ตั้งแต่ไปทำงาน
แสตมป์ที่ระลึก,ประพฤติพร อักษรมัต,สาระ ล่ำซำ,ยิ่งลักษณ์ วัชรพล,โสมชบาจ๊ะจ๋า